**Referat af Direktionsmøde d. 30. marts 2017**

**Rektorsekretariatet**
Fredrik Bajers Vej 5
Postboks 159
9100 Aalborg

Sagsbehandler:
Ulla Gjørling
Telefon: 9940 3205
Email: ug@adm.aau.dk

Til stede: Per Michael Johansen, Inger Askehave, Antonino Castrone, Henrik Halkier, Rasmus Antoft (deltog indtil frokost), Eskild Holm Nielsen, Lars Hvilsted Rasmussen, Mogens Rysholt Poulsen, Søren Damgaard

Øvrige: Morten Winterberg, Ulla Gjørling

Lars Døvling, Hanne Dauer Keller, Malene Gram, Jakob Stoustrup, Lisa Krogh Christensen, Heidi Prehn (pkt. 3 og 4),
Thorkild Ærø, Bo Jeppesen, Mette Madsen Dam (pkt. 5),
Louise Bredgaard (pkt. 6),
Lasse Panny Pedersen (pkt. 7),
Lars Brodersen (pkt. 8)

Afbud: -

 Sagsnr.: 2017-013-00036

|  |  |
| --- | --- |
| **Dagsordenspunkt** | **Opfølgnings-ansvar** |
| 1. **Godkendelse af dagsorden**IA indledte med at orientere om, at PMJ først ville deltage fra ca. 10.45, da han grundet deltagelse i det belgiske statsbesøg var på vej retur fra København.

Om dagsordenen forklarede IA, at præsentation af uddannelsesberetning for HUM udskydes til et efterfølgende direktionsmøde, da der var elementer i rapporten, rektoratet ønskede uddybet. I stedet behandles under nyt pkt. 4 kriterier for årets underviser. |  |
| 1. **Godkendelse af referat af mødet den 10. marts 2017**

Godkendt. |  |
| 1. **Uddannelsesberetning for TEKNAT**

*Lars Døvling Andersen, Hanne Dauer Keller, Malene Gram, Jakob Stoustrup, Lisa Krogh Christensen og Heidi Prehn deltog i behandling af punktet.*IA indledte med at rose uddannelsesberetningen, som fint summerer op på en kompleks uddannelsesportefølje. LDA indledte sin præsentation med at fortælle, at det er sidste TEKNAT-uddannelsesberetning, da fakultetet nu er opdelt i ENG og TECH. I forhold til tværgående initiativer efterspurgte LDA it-understøttelse til udarbejdelse af selvevalueringsrapporten og opfodrede til et behovsafklarende samarbejde fakulteterne imellem. Trods en overordnet positiv vurdering af uddannelsesporteføljen på TEKNAT ses nogle steder udfordringer særligt på fastholdelse, forskningsdækning og beskæftigelse. Ledelsen på TEKNAT (nu ENG og TECH) vurderer, at udfordringer vedr. frafald og studieintensitet bl.a. kan løses ved at igangsætte initiativer omkring studiestart/første studieår, hvorfor fokus lægges på indsatser her. LDA nævnte desuden et fælles arbejde om beskæftigelse forankret i STS og opfordrede alle fakulteter til deltagelse heri. I 2016 har TEKNAT reduceret med 17 uddannelse, hvilket svarer til knap 11 % af den samlede uddannelsesportefølje. I forhold til uddannelsesberetningen gøres opmærksom på, at disse 17 uddannelser er medtaget i statistikkerne. I løbet af 2016 er fire uddannelser positivt genakkrediteret. Udfordringer ift. fastholdelse ses særligt på bachelordelen, mens man kan konstatere faldende frafald på kandidatuddannelser. For alle uddannelser, som ligger over grænseværdien, er der udarbejdet analyser og handleplaner for at mindske frafald. Der arbejdes med tiltag som mere præcis forventningsafstemning forud for studiestart samt flere studiearbejdspladser, og man har varslet karakterkrav på 4 i matematik på 40 uddannelser i porteføljen. Analyser viser, at studieintensiteten synes at være væsentligt mere bestemmende for de studerendes afgangskarakter end deres indgangskarakter er. Der kan desuden kun konstateres svag korrelation mellem frafald og indgangskarakter. Der arbejdes derfor med øget studieintensitet.For målet STÅ/VIP ligger kun én uddannelse uden for grænseværdien, mens 27 % af uddannelserne er udfordrede på VIP/DVIP-ratioen. Der er som konsekvens lavet handleplaner for samtlige relevante uddannelser, og der arbejdes for en bedre VIP/DVIP-koordinering på tværs af uddannelserne.35 % af uddannelserne ligger under grænseværdien for målet beskæftigelse. Igen ses samme mønster som for øvrige fakulteter: kandidater bliver i regionen for længe for at søge job, bliver efterfølgende mobile og får sit første blivende job uden for regionen. AAU Karriere inddrages i diverse initiativer i tilknytning til beskæftigelse. Direktionen drøftede efter uddannelsesberetningen metoden til definition af grænseværdier og normtal, som IA ønskede at tage op i det kommende år.IA konkluderede afslutningsvis, at der var tale om en fin rapport, som beskrev, hvordan man tager hånd om de problemstillinger og udfordringer, kvalitetssikringsarbejdet identificerede. | AC bedes via gruppe om uddannelsessystemer behovsafklare ift. it-understøttelse af selvevalueringsrapporten. |
| 1. **Kriterier til bedømmelse af årets underviser**

IA indledte med at ridse op, at der fra rektoratets side har været rejst diskussionen om, hvorvidt processen mod udnævnelsen af årets underviser skulle ændres, men at der i fagmiljøerne ikke havde været et ønske om substantielle ændringer. Metoden er derfor fremadrettet, at hvert fakultet fortsat foretager udvælgelsen af fakultetets årets underviser på baggrund af indstilling fra studerende. Den fælles årets underviser udpeges herefter af Det Strategiske Uddannelsesråd.Processen til indsamling af nye kriterier havde efter IA’s vurdering produceret kriterier, som ikke hævede sig tilstrækkeligt og kun identificerede det, som man med rimelighed kunne forvente sig af en underviser. Hun bad derfor direktionen og de deltagende prodekaner for uddannelse komme med input til, hvorledes kriterierne kunne omformuleres. Direktionen foreslog, at kriterierne skal være langt mere ambitiøse og fokusere på det særlige og det ekstraordinære. Det skal overvejes at formulere kriterierne som spørgsmål, og man skal holde sig for øje, at der skal være tale om karakteristika, som studerende har mulighed for at iagttage og vurdere. Kriterierne skal medvirke til at brande uddannelseskvalitet og kvalitet af vejledningen. Det nytænkende og det eksplorative skal betones, og underviserens evne til samarbejde med det omgivende samfund skal indgå i kriterierne. Der var stor enighed om, at det er væsentligt, at kriterierne tager afsæt i det faglige: den faglige vejledning, det faglige engagement, begejstringen for faget og stimulationen til selvstændighed, aktiv og kritisk stillingtagen til fagets indhold - og ikke kun underviserens personlige engagement i de studerende. Det blev desuden drøftet, hvordan underviserens tilgængelighed for de studerende indarbejdes som et parameter uden at stille de studerende i udsigt, at undervisere står til rådighed 24:7. Endelig blev det drøftet, om det var muligt at sammenkæde relevante kriterier i uddannelsesrapporten med kriterierne for årets underviser. IA konkluderede, at STS udarbejder et sæt kriterier, som hun ville bede relevante forskere på Institut for Læring og studerende i diverse råd kommentere på. | STS følger op ift. kriterier og sikrer fremsendelse til Institut for Læring. |
| 1. **Kernefortælling og omdømmeanalyse**

*Thorkild Ærø (videokonference), Bo Jeppesen og Mette Madsen Dam deltog i behandling af punktet*PMJ indledte med at give ordet til TÆ som direktionsansvarlig for indsats 10.1 i strategien Viden for verden, som såvel kernefortællingen og omdømmeanalysen er handlinger i. TÆ gav en overordnet indføring i handleplanen for 10.1 og opsummerede, at målet for indsatsen er, at gøre alle klar over, hvad AAU tror på, hvad AAU står for, og hvad AAU gerne vil kendes for. Som et led heri er gennemført en omdømmeanalyse, som viser, at særligt fem forhold bør adresseres: * AAU er kendt som et universitet, der i særligt grad samarbejde med omverdenen.
* Interessenters opfattelse af volumensyge og svingende kvalitet på AAU giver sprækker i omdømmet.
* Kritik af AAU CPH giver udfordringer i forhold til samarbejdet med andre universiteter og interessenter.
* PBL opfattes positivt blandt interessenter og befolkningen.
* Internt på Aau ses PBL som nøglen til udvikling i en organisation med internt kløfter.

På baggrund af omdømmeanalysen etableres en kernefortælling, som skal besvare interessenters og omverdenens spørgsmål og undren i forhold til AAU. Kernefortællingen danner basis for kommunikation fra forskellige enheder på AAU og kan tilpasses, mens boilerplaten er en kondenseret version af kernefortællingen, som har til formål kort at differentiere AAU fra andre universiteter. Boilerplatens ordlyd skal efter godkendelse i direktionen fastlåses og kan efterfølgende ikke tilpasses lokalt.Direktionen var generelt glade for boilerplatens overordnede budskab. Der var dog en række ændringer til dens ordlyd, som arbejdsgruppen skal indarbejde før ibrugtagning. Af væsentlige mangler blev internationaliseringen nævnt, graden af betoning af excellence, og i hvor høj grad boilerplaten skal adressere aktuelle politiske trusler. EHN opfordrede til, at såvel boilerplate som kernefortælling afprøves i en fokusgruppe bestående af VIP.Som konklusion bad direktionen arbejdsgruppen indarbejde de foreslåede ændringer og fremsende boilerplate til direktionens skriftlige godkendelse.Direktionen nåede desuden ikke at drøfte kernefortællingen, men IA nævnte kort, at der var dele i den, som oversat til engelsk ville komme til at virke sært. Hun bad derfor om, at den blev gennemgået endnu en gang og genfremført på et senere direktionsmøde. | RS fremsender revideret boilerplate til direktionens skriftlige kommentering.Kernefortællingen sættes på et kommende direktionsmøde. |
| 1. **Årsrapport (LUKKET PUNKT)**
 |  |
| 1. **Økonomi for tværvidenskabelige forskningsprojekter**

*Lasse Panny Pedersen deltog i behandling af punktet.*LHR indledte med at sige, at punktet var en opfølgning på direktionens tidligere beslutning om flad medfinansiering, hvor ØA var blevet bedt om at udarbejde et forslag til, hvilke omkostninger der kan medregnes i budget for det enkelte tværvidenskabelige forskningsområde. ØA har udarbejdet en overordnet vejledning, som tager udgangspunkt i en lempelig tilgang, der i store træk svarer til vilkår, der kendes fra fondsansøgninger. Der henvises til bilag for detaljer. LHR opfodrede sine meddekaner til at medvirke til at gennemgå forslagene for at sikre, at de medregnede omkostninger er fornuftige. Næste skridt er gennemførelse af en række workshops, hvor prodekaner for forskning har en væsentlig rolle, hvorefter første bedømmelse af interessetilkendegivelserne sker i Det Strategiske Råd for Forskning og Innovation.  |  |
| 1. **Orientering om arbejdsmiljøarbejdet efter CRECEAs undersøgelse af Arbejdstilsynets påbud i A.C. Meyers Vænget 15**

*Lars Brodersen deltog i behandling af punktet.*PMJ indledte med at ridse historikken for forløbet op. Der er nedsat en styregruppe med AC som formand og Lars Brodersen som sekretariat. Det blev pointeret, at rapporten var fortrolig, indtil styregruppen havde haft lejlighed til at drøfte den. Rapporten rundsendes den 31. marts til alle medarbejdere på Campus CPH og lægges på Inside, hvorefter den behandles i KRAM den 3. april. Dekaner og institutledere indkaldes til drøftelse af ansvarsfordelingen i forhold til arbejdsmiljøopgaven, og HAMiU drøfter rapporten på møde den 24. april. Herefter fremsendes replik til Arbejdsmiljøtilsynet. Rapporten indeholder konklusioner af overordnet karakter og institutspecifikke konklusioner. Overordnet konkluderes, at mange arbejder for meget, og at mange har det godt med det. Dem, som imidlertid ikke har det godt med at arbejde for meget, giver forskellige begrundelser herfor, som nødvendigvis skal adresseres i ledelsesstrengen. PMJ appellerede til dekanerne om at hjælpe hinanden til at få løst problemerne. Han betonede behovet for, at dekanerne er opmærksomme på at adressere de problematikker, som rapporten identificerer, og han gentog, at arbejdsmiljøet er ledelsens ansvar under inddragelse af medarbejderne. Dagligt tilgængelig personalemæssig ledelse med hyppig tilstedeværelse på campus CPH er kernen heri. Der skal derfor udarbejdes en god handleplan, som anviser løsninger på udfordringerne. EHN spurgte til, hvorvidt fysisk arbejdsmiljø var omfattet af analysen, hvortil AC svarede at det eneste fysiske, som var drøftet i kontekst af denne analyse, var storrumskontorerne.  |  |
| 1. **Drøftelse af dagsorden til HSU-mødet den 19. april 2017 (LUKKET PUNKT)**
 |  |
| 1. **Meddelelser**

MRP orienterede om status for fusionen mellem MAKE og Fysik, om den kommende organisering heraf og om kommunikationen til omverdenen herom. Kjeld Pedersen er udnævnt til institutleder indtil 2019. PMJ orienterede om:* Fælles høringssvar fra universitetssektoren på høringen om styringsreformen *Bedre rammer for ledelse*.
* Revision af Aalborg Universitets vedtægter på vej bl.a. som følge af ovennævnte ændring af universitetsloven, af ændrede interne organisationsforhold, etablering af nye råd og generelt vedtægter, som er blevet adderet til og revideret i mange omgange.
* Proces frem mod nye budgetprincipper; orientering i direktionen i juni og august og et samlet udspil i oktober, hvorefter det går i høring. I februar og april 2018 behandles det endeligt i bestyrelsen. Direktionen bad om, at detaljeret tidsplan, som vedhæftes referatet som bilag.

IA orienterede:* Jura er indstillet til positiv akkreditering på såvel bachelor- og kandidatniveau.
* Indstillinger vedrørende medialogi ventes 31. marts (red: indstillet til positiv akkreditering).
 | EHN efterlyste overskudskrav i budgetoverslagsårene. MW undersøger. |
| 1. **Eventuelt**

LHR orienterede om besøg af Kulturministeriets forskningsudvalg på Institut for Idræt. Udvalget var specielt begejstrede for laboratoriefaciliteterne. European Research Council afholdt 10 års jubilæum med flot repræsentation af AAU-forskere, som også blev bemærket af de øvrige tilstedeværende.PMJ orienterede om sit besøg på University of Twente, der har som politik, at man ikke ansætter nogen, der ikke har potentiale for at hjemtage et ERC-grant.  |  |